เครดิต ประวัติขอยืมมาจากเว๊ปในเน็ตที่อธิบายไว้เพื่อความเข้าใจนะครับ. กุ๊กช๊อป เป็นร้านอาหารที่ประกอบกิจการโดยคนจีนไหหลำ ซึ่งเคยเป็นพ่อครัวตามสถานทูต,บ้านเศรษฐี หรือเเม้กระทั่งวังเจ้านาย ซึ่งชาวไหหลำที่เป็นพ่อครัวได้ซึมซับการทำอาหารฝรั่งเเละอาหารประเภทต่างๆ เเล้วเมื่อพวกเขาออกมาทำร้านอาหารเองเเล้วก็นำเอาอาหารฝรั่งที่ได้รับจากนายจ้างเเล้วมาปรับปรุงให้ผสมผสานกับอาหารจีนเเละให้ถูกลิ้นคนไทย จึงเป็นที่นิยมของชาวกรุงเมื่อ 50-70 ปีมาเเล้ว ร้านกุ๊กช็อปเหล่านี้ ที่ดังๆในอดีตก็เช่น สีลมภัตตาคาร,ฟูมุ่ยกี่,มิ่งหลี,ไชยโรจน์,ย่งหลี,คาร์ลตัน ฯลฯ ซึ่งหลายร้านก็ยังคงดำเนินกิจการอยู่ บ้างก็กระท่อนกระเเท่น รอวันปิด บ้างก็ปิดตัวลงไปเพราะขาดผู้สืบทอดหรือต้านทานกระเเสทุนนิยมไปไหว เเต่บางร้านก็ถึงขั้นเเตกลูหลานเเผ่สาขาไปอีกครับ เช่นร้านฟูมุ่ยกี่สีลม. ก็แตกสาขาร้านอากาเว่(ฟูมุยกี่2)แถวอสมท ได้ยินชื่อเสียงมานาน ผ่านไป ผ่านมาหลายครั้งไม่ได้ลองซักที วันนี้เลยแวะไปลองซักหน่อยครับ    
                            แค่เห็นเมนูก็อย่างสั่งเต็มไปหมด ก็อดใจไว้ไปลองคราวหน้าแล้วกัน. สั่งแต่ที่อยากทานก่อนเพราะวันนี้มากันแค่2คนแต่สั่งไปเยอะมาก.  จากแรกลองสั่งสลัดเนื้อสัน เนื้อกรอบนอกนุ่มใน น้ำสลัดรสออกเปรี้ยวกำลังดีไม่จัดจ้านเกินไป
                              จานที่2พอร์ชอป ชอบมาก ทอดมากรอบนอกนุ่มใน เนื้อไม่แข็ง ราดมาด้วยน้ำซุปมีเม็ดถั่วลันเตา เมนูนี้เด็กทานได้ผู้ใหญ่ทานดี
                                จานที่3 ปูจ๋า ชิ้นใหญ่ฟูนุ่มเนื้อปูเยอะ น้ำจิ้มอาจาดเข้ากันดีอร่อยอีกแล้ว
                                 จาน4ลูกชิ้นกุ้งผัดโสภณ จานที่ไม่ผ่านเนื้อลูกชิ้นเนื้อเนียนไป ไม่ได้สัมผัสกุ้งเท่าไร ผักก็ขมไป
                                 จาน5 กระเพาะปลาผัดแห้งจานนี้กลางธรรมดา. สั่งหมี่กรอบกลับบ้านลองแอบชิมกล่องนี้ก็อร่อย หมี่กรอบเครื่องเยอะทอดใหม่ๆใส่กุ้งสดทำหวาน หอมกระเทียมดอง มะนาวเละเครื่องอีกหลายอย่าง
                     โดยรวมอาหารอร่อย ราคากลางๆ ที่จอดรถมีไม่เยอะ แต่จอดข้างทางในซอยได้ถ้ามาตอนเย็นจะจอดรถได้สะดวก กลางวันรถเข้าออกซอยเยอะไปหน่อยจอดจะลำบากหน่อย